EkBass/fiwiki-20250220-pages-articles huggingface dataset:
Kaskö Tidning

Kaskö Tidning oli Kaskisissa ja Närpiössä vuosina 1914–1980 ilmestynyt ruotsinkielinen sanomalehti. Vuosina 1961–1964 sitä julkaistiin kolmena painoksena nimillä Kaskö Tidning, Närpes Tidning ja Övermarks Tidning. Vuonna 1964 lehti muutettiin Närpiöön nimellä Närpes–Övermark–Kaskö Tidning. Vuonna 1968 nimeksi tuli Närpes Tidning. Ruotsinmieliseksi ja perustuslailliseksi perustettu Kaskö Tidning oli 1920-luvulla jyrkän oikeistolainen, mutta muuttui 1930-luvulla maltillisemmaksi ja vapaamielisemmäksi. Pieni ja ulkoasultaan vanhanaikainen lehti keskittyi vähitellen yhä enemmän paikallisiin asioihin. Vuonna 1980 se yhdistettiin Syd-Österbotteniin. Kahdesti ja viimeisenä vuotenaan kolmesti viikossa ilmestyneen lehden levikki oli 3 000–5 000 kappaletta. ==Päätoimittajina ja vastaavat päätoimittajat == *Axel Cederberg (1914–1915) *Artur Jacklin (1915–1916) *J. M. Eriksson (1916–1918) *Artur Jacklin (1918–1924) *Ragnar Björk (1924–1927) *Artur Jacklin (1927–1956) *Olav Jacklin (1956–1972) *Björn Hindström (1972–1980). ==Lähteet== ==Aiheesta muualla== * Kaskö Tidning (1914–1920) digitoituna kansalliskirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Kaskinen Luokka:Närpiö
Hyundai Motor India

Hyundai Motor India Limited (myös Hyundai India) on eteläkorealaisen Hyundai Motor Companyn täysin omistama intialainen tytäryhtiö. Toukokuussa 1996 perustettu yhtiö on Intian toiseksi suurin autonvalmistaja ja maan suurin autoviejä. Kesällä 2015 yhtiö kertoi rakentavansa uuden autotehtaan Intiaan. Ennestään yhtiöllä on tuotantoa esimerkiksi Chennain seudulla. Hyundai Motor India myi vuonna 2015 yhteensä 476 000 autoa Intian markkinoilla ja raportoi 17,3 prosenttia markkinaosuudesta . Intia oli Kiinan ja Yhdysvaltain jälkeen Hyundai-konsernin kolmanneksi suurin ulkomainen markkina-alue. Aiemmin Hyundain Intian tehtaat tekivät autoja myös Euroopan markkinoille, mutta kesäkaudella 2015 Hyundai siirsi Euroopan markkinoiden valmistustaan Intian sijaan konsernin Turkin tehtaille. Intian autoteollisuus tuotti vuonna 2014–2015 yhteensä 3,378 miljoonaa henkilöautoa ja 0,748 miljoonaa hyötyajoneuvoa, eli yhteensä 4,126 miljoonaa autoa. Tuotantomäärällä mitattuna suurin valmistaja on japanilaisen Suzukin intialainen tytäryhtiö Maruti Suzuki. Kaudella 2015–2016 Intian automarkkinoiden odotettiin kasvavan yhdeksän ensimmäisen kuukauden myynnin perusteella. Hyundai Motor India valmistaa emoyhtiönsä kanssa yhteistyössä Hyundai-automerkin autoja. Vuoden 2016 alussa valmistuksessa oli kymmenen eri automallia (mallisarjaa): Eon, i10, Grand i10, Elite i20, Active i20, Xcent, Verna, Creta, Elantra ja Santa Fe. Automalleista Hyundai Elite i20 on palkittu Vuoden autona Intiassa (2015). Yhtiön kesällä 2015 julkaisema Hyundai Creta -crossover sai Intian Vuoden auto -nimityksen vuonna 2016. Hyundai Creta keräsi yli 100 000 tilausta Intiassa ensimmäisen kahdeksan tuotantokuukauden aikana. Helmikuussa 2016 Intian kymmenestä myydyimmästä henkilöautomallista kolme oli Hyundai Indian valmistamia: viidennellä sijalla ollut Hyundai Grand i10 (kuukauden myynti 8 898 kpl), kuudennella Hyundai i20 (8 419 kpl) ja yhdeksännellä Hyundai Eon (5 539 kpl). Lisäksi Creta-automallin raportoidaan nousseen myydyimpien autojen listalla korkealle, mutta auton toimituksista suuri osa oli vasta vuoden 2016 puolella. ==Kuvia== Tiedosto:Silver Hyundai Grand i10, front view.jpg|Hyundai Grand i10 (2015) Tiedosto:Rental car from Rent-A-Wreck.JPG|Hyundai i20 (2013) Tiedosto:Hyundai Eon 0.8 GLS 2013 (12844721224).jpg|Hyundai Eon (2014) ==Lähteet== ==Aiheesta muualla== * Hyundai Cars (intialaisen tv-yhtiön lyhyt yrityskuvaus Hyundaista Intian automarkkinoiden näkökulmasta) (carandbike.com) * Seshan Vijayraghvan: 10 Best Selling Cars in India in 2015 (29.12.2015) (ndtv.com) Luokka:Intialaiset yritykset Luokka:Hyundai Motor Company Luokka:New Delhi
Ashok Leyland

Ashok Leyland on intialainen, erityisesti linja- ja kuorma-autojen valmistajana tunnettu teollisuuskonserni. Ashok Leyland on Intian suurimpia hyötyajoneuvojen valmistaja ja maailman neljänneksi suurin linja-autojen valmistaja. Se on yhtiömuodoltaan julkinen osakeyhtiö, jonka osake noteerataan Bombayn pörssissä (BSE) ja Intian kansallisessa pörssissä (NSE). Yhtiö on osa Hinduja Automotive Limitediä (Hinduja Group) ja sen pääkonttori on Chennaissa. Lisäksi yhtiöllä on ulkomaista tuotantoa Prahassa (Tšekki) ja Ra’s al-Khaiman emiraatissa (Yhdistyneet arabiemiirikunnat). Valmistaa myös kevyitä hyötyajoneuvoja automallisarjoihin Dost, Partner, Stile ja Mitr sekä sotilas- ajoneuvoja... Lisäksi sähkögeneraattoreita, kompressoreja, laitteita merisovelluksiin, maansiirtokoneita, nostureita ja leikkuupuimureita, liikennevälineiden rahoituspalveluja ja sauunnittelu/insinööritoimiston palveluja. Yhtiö on perustettu 1948. ==Historiaa== Yhtiö perustettiin vuonna 1948 nimellä Ashok Motors englantilaisen Austin Motor Companyn kanssa Austin- merkkisten brittiautojen kokoonpanotehtaaksi. Vuonna 1950 yhtiö solmi seitsemänvuotisen yksinoikseussopimuksen Leylandin kanssa Leyland-kuorma- autojen maahantuonnista, kokoonpanosta ja myöhemmin myös valmistamisesta. Vuonna 1954 yhtiö sai valmistuslisenssin 1 000 Comet -ajoneuvon (kuorma- auton?) valmistamiseksi vuosittain. Seuraavana vuonna yhtiön nimi vaihdettiin Ashok Leyland Ltd:ksi ja Leyland Motors Ltd. tuli yhtiön osakkaaksi. Vuonna 1967 yhtiö esitteli Intiassa valmistetun, kaksikerroksisen Titan-linja-auton. Vuonna 1970 yhtiö suunnitteli ja valmisti Intian asevoimille sen vaatimusten mukaisesti 1 000 kappaletta 6x4 'Hippo' Tipper -kuorma-autoa. Tuotantolisenssi kymmenkertaistui kaksi vuotta myöhemmin. ==Kuvia== APSRTC'S JnNURM 2 MetroExpress JanBus.jpg|Ashok Leylandin valmistama Andhra Pradeshin osavaltion liikenneyhtiön bussi (2015). Double Decker Bus Kochi.JPG|Kaksikerroksinen Ashok Leyland Titan -linja-auto Kochissa, Keralassa. Rail bus manufacturd by sri lankan railway engineers.jpg|AShok Laylandin valmistama kiskobussi Sri Lankassa (2011). Ashok Leyland STiLE.jpg|Ashok Leyland Stile -tila-auto. Ashok Leyland Dost (1).JPG|Ashok Leyland Dost (2012). Ashok Leyland U truck.jpg|Ashok Leylandin U (2010). Stallion20100217135901.jpg|Ashok Leyland Stallion 4x4 maastokuorma-autoja Intian armeijan väreissä Himalajalla (2010). STALLION KAVACH.JPG|Panssaroitu, miinankestävä Ashok Leyland Stallion Kavach 4x4 poliisiajoneuvo. Agni-II missile (Republic Day Parade 2004).jpeg|Ashok Leylandin kuorma-auto vetoautona ballistisen Agni-II -ohjuksen lavetille (2004). ==Lähteet== ==Aiheesta muualla== Luokka:Intialaiset pörssiyhtiöt Luokka:Autonvalmistajat Luokka:Chennai
Home Free

Home Free on yhdysvaltalainen a cappella yhtye, johon kuuluu viisi jäsentä, Austin Brown, Rob Lundquist, Adam Rupp, Tim Foust, ja Chris Rupp. Yhtye on perustettu vuonna 2000, ja vuodesta 2007 yhtye oli jäseniensä kokopäivätyö. Yhtyeen tyyli oli sekalainen vuoteen 2011,jonka jälkeen yhtyeen tyylisuunnaksi valikoitui country. Vuonna 2013 Home Free voitti Sing Off tosi-tv-ohjelman, palkintona 100,000$, ja levytyssopimus Sonyn kanssa. Vuoden 2013 jälkeen yhtyeeltä on ilmestynyt kolme albumia; Crazy Life, Full of Cheer, sekä Country Evolution. Maaliskuun 18. päivä yhtye ilmoitti, että yksi perustajajäsenistä, Chris Rupp lähtee soolo-uralle, ja hänen tilalleen tulee Adam Chance toukokuussa 2016. ==Aiheesta muualla== *Yhtyeen kotisivut *Yhtyeen virallinen Youtube-kanava Luokka:Yhdysvaltalaiset lauluyhtyeet Luokka:Yhdysvaltalaiset country-yhtyeet
Oborona

Oborona (Оборо́на, suomeksi "Puolustus") on nuorten 2005 perustama väkivallaton protestiliike Venäjällä. Moskovassa tällä oppositioliikkeellä on muutama sata aktivistia. Liike toimii 25 kaupungissa Venäjällä. Liike on verkosto, jolla ei ole selvää johtajaa. == Aate == Liike väittää Vladimir Putinin tuhonneen Venäjän demokraattiset instituutiot ja luoneen Venäjälle itsevaltaisen poliisivaltion. Tätä liike vastustaa. == Tausta == Liike on Ukrainan oranssin vallankumouksen inspiroima. Liikkeen logossa näkyy nyrkki, niin kuin serbialaisen Otpor-oppositioliikkeen logossakin. Liikettä vatsa lähinnä Ukrainan oranssin valalnkumouksen Pora! ja Znayu! sekä Valko-Venäjän Zubr. == Aiheesta muualla == * == Lähteet == Luokka: Venäjän politiikka
Simon Wilhelm Nylander

Simon Vilhelm Nylander (13. helmikuuta 1827 Oulu – 28. kesäkuuta 1889 Kuopio) oli suomalainen tuomari, pormestari ja valtiopäivämies. Luettu 7.4.2016. Nylanderin vanhemmat olivat oululainen kauppias, raatimies Matts Nylander (k. 1842) ja Beata Hoffrén. Hän kävi Vaasan lukiota ja pääsi ylioppilaaksi vuonna 1846. Nylander opiskeli oikeustiedettä Helsingin yliopistossa suorittaen tuomarintutkinnon 1850. Hän sai varatuomarin arvon 1854. Nylander toimi Kajaanin kihlakunnan henkikirjurina 1858–1861, ja sen jälkeen hän oli Kajaanin vt. pormestarina sekä Piippolan ja sittemmin Oulun tuomiokunnan vt. tuomarina. Nylanderista tuli Raahen pormestari 1866, Oulun kunnallispormestari 1869, Oulun tuomiokunnan tuomari 1872 ja Liperin tuomiokunnan tuomari 1878. Hän osallistui porvarissäädyssä Raahen ja Kajaanin edustajana valtiopäiville 1867. Nylander oli naimisissa vuodesta 1858 Emma Charlotta Ståhlbergin (k. 1900) kanssa, jonka isä oli Sotkamon kirkkoherra Karl Benjamin Ståhlberg (1795–1867). Heidän poikiaan olivat Kokkolan pormestari Charles Wilhelm Nylander (1858–1903), Savonlinnan vt. kaupunginlääkäri Hugo Werner Nylander (1861–1889) ja pankinkomissaari Matti Ossian Nylander (1869–1929). == Lähteet == Luokka:Suomalaiset juristit Luokka:Suomalaiset tuomarit Luokka:Suomen suuriruhtinaskunnan virkamiehet Luokka:Oulun pormestarit ja kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1827 syntyneet Luokka:Vuonna 1889 kuolleet
Indian Oil Corporation

Indian Oil Corporation Limited (IOCL) on suuri intialainen öljyteollisuuskonserni. Se jalostaa, siirtää siirtoputkilla ja markkinoi öljynjalostustuotteita. Yhtiön kotipaikka on New Delhi. Yhdysvaltalainen talousjulkaisu Forbes luokitteli Indian Oilin vuonna 2015 Intian kuudenneksi ja maailman 349. suurimmaksi julkiseksi osakeyhtiöksi. Teollisuuskonsernin liikevaihto oli 74,254 miljardia dollaria ja liikevoitto 1,172 miljardia dollaria (2014). ==Lähteet== ==Aiheesta muualla== Luokka:Intialaiset öljy- yhtiöt Luokka:Intialaiset pörssiyhtiöt Luokka:New Delhi Luokka:Intialaiset valtionyhtiöt
Oil and Natural Gas Corporation

Oil and Natural Gas Corporation Ltd (ONGC) on suuri intialainen maaöljyn ja -kaasun etsintään ja tuotantoon keskittynyt teollisuuskonserni. Yhtiön kotipaikka on Dehradun (toisen lähteen mukaan New Delhi). Yhtiöllä on muiden toimijoiden kanssa yhteisiä öljykenttiä Vietnamissa, Norjassa, Egyptissä, Tunisiassa, Iranissa ja Australiassa. ONGC on Intian valtion osake- enemmistöllään hallitsema pörssiyhtiö. Sen osakkeet noteerataan intialaisissa pörsseissä (BSE, NSE). Yhdysvaltalainen talousjulkkaisu Forbes luokitteli ONGC:n vuonna 2015 Intian kolmanneksi ja maailman 183. suurimmaksi julkiseksi osakeyhtiöksi. Teollisuuskonsernin liikevaihto oli 28,689 miljardia dollaria ja liikevoitto 4,386 miljardia dollaria (2014). ==Lähteet== Luokka:Intialaiset öljy-yhtiöt Luokka:Intialaiset pörssiyhtiöt Luokka:Intialaiset valtionyhtiöt
NTPC

NTPC Limited (aiemmalta nimeltään National Thermal Power Corporation Limited) on suuri intialainen sähköntuotantoon ja siihen kytkeytyviin toimintoihin keskittynyt julkisen sektorin yrityskonserni. Yhtiön kotipaikka on Mumbai. Yhtiön voimaloiden asennettu tuotantokapasiteetti ylittää 45 500 megawattia (toinen lähde mainitsee kapasiteetiksi 173 626,4 MW jo 2011). Tämä koostuu yli 15 hiilivoimalasta, seitsemästä kaasuvoimalaitoksesta, yhdestä vesivoimalaitoksesta ja seitsemästä yhteisyrityksenä toimivasta yksiköstä (kuusi pohjautuu hiilen ja yksi kaasun käyttöön), sekä kahdeksasta uusiutuvan energian hankkeesta. Yhtiön osake noteerataan Bombayn (BSE) ja Intian kansallisessa pörssissä (NSE). Yhdysvaltalainen talousjulkkaisu Forbes luokitteli NTPC:n vuonna 2015 Intian kahdeksanneksi ja maailman 431. suurimmaksi julkiseksi osakeyhtiöksi. Teollisuuskonsernin liikevaihto oli 12,9 miljardia dollaria ja liikevoitto 1,89 miljardia dollaria (2014). Intian valtio omistaa NTPC:n osake-enemmistön. ==Historiaa== Yhtiö perustettiin 7. marraskuuta 1975 alkujaan nimellä National Thermal Power Corporation Pvt Ltd.. Sittemmin yhtiö on laajentunut yritysostoilla, rakentamalla uusia voimaloita ja valtion siihen yhdistämien voimalaitosyhtiöiden kautta. Lokakuussa 2004 Intian valtio myi 10,5 prosenttia yhtiöstä listatessaan yhtiön osakeannin yhteydessä pörssiin. Yhtiön nimi muutettiin 28.10.2005 muotoon NTPC Ltd, mille osasyynä oli sähköntuotannon laajentuminen alkuperäisen nimen mukaista lämpövoimaa monipuolisemmalle pohjalle. Helmikuussa 2010 valtio vapautti seuraavat viisi prosenttia yhtiön osakeista myyntiin. Tämän jälkeen valtion omistusosuus oli 84,5%. Toukokuussa 2010 NTPC:lle annettiin valtiollisen suurkonsernin 'Maha Ratna' -asema. 2010-luvun alkupuolella yhtiö vastasi 28,6 prosentista Intian sähköntuotantoa. ==Lähteet== ==Aiheesta muualla== *NTPC Ltd. (economictimes.indiatimes.com) * Priyadarshini Sen: Accursed County (10.11.2014) (outlookindia.com) Luokka:BSE Sensex Luokka:Intialaiset energiayhtiöt Luokka:Intialaiset pörssiyhtiöt Luokka:New Delhi Luokka:Intialaiset valtionyhtiöt
Coal India

Coal India Limited (COL) on suuri intialainen, vuonna 1973 perustettu holdingyhtiö, joka hallitsee yhteensä noin 82 hiilikaivosta Intian kahdeksassa osavaltiossa. Lisäksi yhtiö jalostaa hiiltä eri teollisuudenaloille sopivampaan muotoon, myy hiiltä sekä tuottaa hiilivoimalallaan lämpöä ja sähköä. Yhtiön kotipaikka on Kalkutta. Coal Indian mukaan noin 66 prosenttia Intian energiantuotannosta pohjautuu hiileen. Intia on Kiinan jälkeen maailman 2. tai 3. suurin hiilentuottajamaa. Coal India on maailman suurin yksittäinen hiilentuottajahtiö. Se louhii noin 81,1 prosenttia koko Intian hiilentuotannosta ja vastaa noin 74 prosentista maan hiilimarkkinoita. Yhtiön hiiltä käytetään 82:ssa maan 86 hiilivoimalasta. Coal Indian hiilivoimalat vastaavat noin 76 prosentista Intian lämpövoimaloiden tuotantokapasiteetista. Yhtiö omistaa seitsemän sen tytäryhtiöinä toimivaa hiilituotannon alueellista kaivosyhtiötä. Yhdysvaltalainen talousjulkkaisu Forbes luokitteli Coal Indian vuonna 2015 Intian 11. ja maailman 490. suurimmaksi julkiseksi osakeyhtiöksi. Teollisuuskonsernin liikevaihto oli 11,67 miljardia dollaria ja liikevoitto 2,28 miljardia dollaria (2014). Yhtiön osake-enemmistö on Intian valtion omistuksessa. Intian valtiota ja Coal India -yhtiötä on arvosteltu voimakkaasti esimerkiksi ilmastonmuutoskeskusteluissa hiilidioksidipäästöjä lisäävästä hiilenlouhinnasta ja hiilen käytöstä energiaratkaisunsa pohjana. Kivihiilen käyttö on myös erittäin merkittävä kaupunki-ilman saastuttaja Intiassa. Intiassa kivihiili louhitaan pääosin avolouhoksista. Esimerkiksi kaivosten jätevesien mukana leviävät myrkyt (kuten elohopea) ovat heikentäneet suurten ihmisjoukkojen terveyttä. Vuonna 2014 Intia kertoi pyrkivänsä nostamaan maansa kivihiilentuotannon vuoden 2013 noin 565 miljoonasta tonnista yli miljardiin kivihiilitonniin vuoteen 2019 mennessä. Paikoin hiilikaivospalot ovat jatkuneet jo yli sata vuotta. Intian hiilentuotantoon ja myös Coal India -konserniin liittyy vuonna 2012 nimellä Coalgate laajempaan tietoisuuteen noussut mittava korruptioskandaali. ==Lähteet== ==Aiheesta muualla== * India - Analysis (U.S. Energy Information Administration, EIA) (eia.gov) *Potential of Clean Coal Technology in India: An SME Perspective (Sept. 2013, pdf) (ebtc.eu) * Priyadarshini Sen: Accursed County (10.11.2014) (outlookindia.com) Luokka:Intialaiset energiayhtiöt Luokka:Intialaiset pörssiyhtiöt Luokka:Kalkutta Luokka:Intialaiset valtionyhtiöt
Euroopan patenttijärjestö

Euroopan patenttijärjestö (lyh. EPOrg, European Patent Organisation) on vuonna 1977 perustettu kansainvälinen järjestö jonka tehtävänä on eurooppapatenttien myöntäminenLegal texts European Patent Organisation. Sen organisaatio on määritelty vuonna 1973 allekirjoitetussa Euroopan patenttisopimuksessa (EPC) jonka mukaan sen kaksi toimielintä ovat Euroopan patenttivirasto (EPO) sekä Euroopan patenttijärjestön hallintoneuvosto. === Jäsenmaat === Järjestöllä on 38 jäsenvaltiota (suluissa liittymisaika): Belgia (1977), Alankomaat (1977), Iso-Britannia (1977), Luxemburg (1977), Ranska (1977), Saksa (1977), Sveitsi (1977), Italia (1978), Ruotsi (1978), Itävalta (1979), Liechtenstein (1980), Espanja (1986), Kreikka (1986), Tanska (1990), Monaco (1991), Irlanti (1992), Portugali (1992), Suomi (1996), Kypros (1998), Turkki (2000), Bulgaria (2002), Slovakia (2002), Tšekki (2002), Viro (2002), Slovenia (2002), Unkari (2003), Romania (2003), Puola (1.3.2004), Islanti (1.11.2004), Liettua (1.12.2004), Latvia (1.7.2005), Kroatia (1.1.2008), Norja (1.1.2008), Pohjois-Makedonia (1.1.2009), San Marino (1.7.2009), Albania (1.5.2010), Serbia (1.10.2010). == Lähteet == == Aiheesta muualla == * Euroopan patenttisopimus * Euroopan patenttivirasto * Euroopan patenttijärjestön hallintoneuvosto Luokka:Immateriaalioikeudet Luokka:Kansainväliset järjestöt
Carl Gustaf Bergstedt

Carl Gustaf Bergstedt (25. heinäkuuta 1807 Oulu – 19. syyskuuta 1866 Oulu) oli suomalainen tuomari, pormestari ja valtiopäivämies. Luettu 7.4.2016. Bergstedtin vanhemmat olivat oululainen suutarimestari Karl Mikael Bergstedt (k. 1810) ja Katarina Kristina Vikman. Hän kävi Oulun triviaalikoulua ja pääsi ylioppilaaksi Turussa 1826. Bergstedt opiskeli oikeustiedettä Helsingin yliopistossa suorittaen tuomarintutkinnon 1831. Hän sai varatuomarin arvon 1835. Bergstedt toimi Kuopion läänin varalääninsihteerinä vuodesta 1840 ja sen jälkeen hän oli Kuopion pormestarina vuodesta 1844 sekä Oulun pormestarina vuodesta 1847. Bergstedt toimi Oulun pormestarinviran ohella myös Iin pitäjän maanjako-oikeuden puheenjohtajana vuodesta 1851. Hän osallistui porvarissäädyssä valtiopäiville Oulun edustajana 1863–1864. Valtiopäivillä Bergstedt oli talousvaliokunnan ja säädyn suuren lähetystön jäsen, valitsijamies ja säädyn yksityisen valitusvaliokunnan varajäsen. Bergstedt oli naimisissa vuodesta 1838 Charlotta Rudbäckin (k. 1887) kanssa. Heidän poikansa oli lääkintöhallituksen lääkintöneuvos Karl Anders Bergstedt (1841–1915). == Lähteet == == Aiheesta muualla == * Bergstedtin senaattori J. V. Snellmanille 19.11.1865 lähettämä sähke rahanuudistuksesta Luokka:Suomalaiset juristit Luokka:Kuopion kaupunginjohtajat Luokka:Oulun pormestarit ja kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1807 syntyneet Luokka:Vuonna 1866 kuolleet
Syd-Österbotten

Syd-Österbotten on Närpiössa ilmestyvä sitoutumaton ruotsinkielinen sanomalehti. Kristiinankaupungissa ilmestynyt Syd-Österbotten perustettiin vuonna 1903 Kristinestads Tidningin jatkajaksi. Sitoutumaton lehti pyrki olemaan kansanomainen, vapaamielinen ja uskonnollinen. Se kiinnitti erityistä huomiota kansanvalistus-, raittius- ja nuorisoseuratoimintaan. Paikallisiin asioihin keskittynyt lehti muuttui vähitellen laajemmaksi uutisvälineeksi. 1920- ja 1930-luvuilla se heijasteli ruotsalaisen kansanpuolueen talonpoikaisryhmän näkemyksiä. Vuonna 1980 Syd-Österbotten yhdistettiin närpiöläiseen Närpes Tidningiin. Yhdistetty Syd-Österbotten sai kristiinalaislehden nimen, mutta muutettiin Närpiöön sikäläisen yhtiön kustannettavaksi. Vuoteen 1983 saakka sen nimiössä luki pienemmällä myös Närpes Tidning. Samaan aikaan perustettu viikkolehti Nya Kristinestads Tidning liitettiin Syd-Österbotteniin vuonna 2003. Vuodesta 1998 lähtien lehti on kuulunut HSS Media -konserniin. Sen toimitus yhdistettiin Vasabladetin ja Jakobstads Tidningin kanssa vuonna 2006. Nykyään kolmipäiväinen lehti ilmestyi aluksi kerran ja vuosina 1905–1936 kahdesti viikossa. Lehden kokonaislevikki oli 6 162 kappaletta vuonna 2015 (8 628 vuonna 1985). == Päätoimittajina ja vastaavat päätoimittajat == *V. V. Hannelius (1903–1904), *Calixtus Karlsson (1905) *Oscar Sundman (1905–1916) *Evald K. Holmquist (1916–1917) *Otto Stenlund (Hannus, 1918–1934) *Torsten Ström (1935–1936) *Gustav Stenlund (1936–1940) *Erik Lindholm (1940–1942) *Alvar Utter (1943–1980) *Björn Hindström (1980–). ==Lähteet== ==Aiheesta muualla== * Syd-Österbottenin sivusto * Syd-Österbotten digitoituna kansalliskirjastossa Luokka:Kristiinankaupungin media Luokka:Närpiö Luokka:Suomalaiset ruotsinkieliset sanomalehdet
August Appelgren

August Appelgren (17. maaliskuuta 1794 Muhos – 30. kesäkuuta 1846 Oulu) oli suomalainen tuomari ja pormestari. Luettu 7.4.2016. Appelgrenin vanhemmat olivat Muhoksen kirkkoherra Gustaf Reinhold Appelgren (1752-1812) ja Kristina Frosterus. Hän kävi Oulun triviaalikoulua ja pääsi ylioppilaaksi Turussa 1813. Appelgren opiskeli oikeustiedettä Turun akatemiassa suorittaen tuomarintutkinnon. Hän sai varatuomarin arvon 1821. Appelgren toimi Oulun kaupunginsihteerinä ja julkisena notaarina vuodesta 1816 sekä kämnerinoikeuden esimiehenä vuodesta 1820. Hän oli maanjako-oikeuden puheenjohtajana Limingassa vuodesta 1824 ja Kalajoella vuodesta 1825. Viimeksi Appelgren oli Oulun pormestarina vuodesta 1836. Appelgren oli naimisissa 1824–1825 serkkunsa Maria Margareta Frosteruksen (k. 1825) kanssa ja vuodesta 1827 edellisen sisaren Sofia Magdalena Frosteruksen (k. 1872) kanssa. Appelgrenin vanhempi veli oli rovasti, opettaja ja sanomalehtimies Simon Wilhelm Appelgren. == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:Vuonna 1794 syntyneet Luokka:Vuonna 1846 kuolleet
Wuzhong

Wuzhong () on prefektuuritason kaupunki Ningxian hui-kansan autonomisella alueella Kiinassa. Kaupungin pinta-ala on 21 419,55 neliökilometriä ja väkiluku noin 1,3 miljoonaa (vuonna 2010). Kaupungin keskusta sijaitsee linnuntietä noin 55 kilometriä autonomisen alueen pääkaupunki Yinchuanista etelään. Kaupunki rajoittuu pohjoisessa Yinchuanin, koillisessa Ordosin, idässä Yulinin, kaakossa Qingyangin, etelässä Guyuanin, lännessä Zhongwein prefektuuritason kaupunkeihin, sekä luoteessa Alxan liittoon. == Hallinnollinen jako == Piirikuntatasolla kaupunki jaetaan kahteen kaupunkipiiriin, yhteen piirikuntatason kaupunkiin ja kahteen piirikuntaan. # Nimi Kiinan kirjoitusmerkit Pinyin Väkiluku (2010) Pinta-ala (km²) Tiheys (/km²) 1 Litong (kaupunkipiiri) 利通区 Lìtōng Qū 379 346 1 415 268,0 2 Hongsibu (kaupunkipiiri) 红寺堡区 Hóngsìbù Qū 165 016 3 523 46,8 3 Qingtongxia (piirikuntatason kaupunki) 青铜峡市 Qīngtóngxiá Shì 264 717 2 337 113,3 4 Yanchi 盐池县 Yánchí Xiàn 146 560 8 558 17,1 5 Tongxin 同心县 Tóngxīn Xiàn 318 153 8 184 38,9 == Galleria == Kuva:Wuzhong.jpg|Kaupunkinäkymää. Kuva:WuzhongMosque.jpg|Moskeija Wuzhongissa. Kuva:吴忠四旗梁子拱北.jpg|Siqiliangzi- gongbei (Ma Hualongin mausoleumi) Wuzhongissa. Kuva:青铜峡黄河铁桥.JPG|Silta Keltaisenjoen yli Qingtongxiassa. Kuva:Tongxin mosque.JPG|Tongxinin suuri moskeija Tongxinin piirikunnassa. == Lähteet == == Aiheesta muualla == Luokka:Ningxian kaupungit Luokka:Ningxian prefektuurit
Carl Johan Heikel

Carl Johan Heikel (22. maaliskuuta 1786 Oulu – 23. syyskuuta 1850 Vaasa) oli suomalainen laamanni ja pormestari. Luettu 7.4.2016. Heikelin vanhemmat olivat Oulun pormestari Samuel Heikel (1739–1786) ja hänen toinen puolisonsa Maria Katarina Appelstubbe. Hän kävi Oulun triviaalikoulua ja pääsi ylioppilaaksi Turussa 1802. Heikel opiskeli oikeustiedettä Turun akatemiassa suorittaen tuomarintutkinnon 1808. Hän sai varatuomarin arvon 1811. Heikel toimi armeijan selvitysvaraston komissaarina vuodesta 1808 ja Kokkolan vt. pormestarina vuodesta 1813. Hän oli Vaasan hovioikeudessa kanslistina vuodesta 1814 ja aktuaarina vuodesta 1816. Heikelista tuli Pietarsaaren pormestari 1818 ja Oulun pormestari 1830. Hän sai laamannin arvonimen 1830. Viimeksi Heikel toimi Korsholman eteläisen tuomiokunnan tuomarina vuodesta 1835 ja Oulun laamannikunnan laamannina vuodesta 1848. Heikel oli naimisissa vuodesta 1833 Kristina Elisabet Dobbinin (1813–1896) kanssa jonka isä oli kapteeni Berndt Johan Dobbin (1763–1852). Heidän lapsiaan olivat hovioikeudenneuvos, senaattori Johan Edvard Heikel (1834–1917), apulaislääkäri Alfred Heikel (1835–1868), filosofian maisteri, lääketieteen kandidaatti Emil Heikel (1837–1872) sekä Suomen ja Pohjoismaiden ensimmäinen naislääkäri Rosina Heikel (1842–1929).Arno Forsius : Rosina Heikel (1842–1929) – Suomen ja Pohjoismaiden ensimmäinen naislääkäri == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:Vuonna 1786 syntyneet Luokka:Vuonna 1850 kuolleet
Euroopan patenttijärjestön hallintoneuvosto

Euroopan patenttijärjestön hallintoneuvosto on Euroopan patenttijärjestön toimielin, jonka tehtävänä on valvoa Euroopan patenttiviraston toimintaa. Hallintoneuvosto koostuu EPC-jäsenmaiden edustajista ja heidän varamiehistään, jotka valitsevat keskuudestaan puheenjohtajan sekä varapuheenjohtajanhttp://www.finlex.fi/fi/sopimukset/sopsteksti/1996/19960008. Puheenjohtajan ja varapuheenjohtajan toimikausi on kolme vuotta, mutta heidän toimikautensa voidaan uusia. Suomea hallintoneuvostossa edustaa Patentti- ja rekisterihallituksen pääjohtaja. Hallintoneuvoston työskentelyä valmistelee hallintoneuvoston hallitus (Board 28http://ipfrontline.com/2011/01/director- general-of-the-swedish-patent-and-registration-office-elected-to-the- board-28-on-epo/ ), johon kuuluu hallintoneuvoston puheenjohtaja, varapuheenjohtaja ja kolme EPC-jäsenmaan edustajaa. Hallituksen kokouksiin osallistuvat myös hallintoneuvoston talouskomitean (Budget and Finance Committee) ja patenttilakikomitean (Committee on Patent Law) puheenjohtajat sekä EPOn pääjohtaja. ==Katso myös== * Euroopan patenttisopimus * Euroopan patenttivirasto == Lähteet == == Aiheesta muualla == * Hallintoneuvoston kokoonpano Luokka:Immateriaalioikeudet
Al-Riffa

Al-Riffa (Ar-Rifā, الرفاع ) on yksi Bahrainin suurimmista kaupungeista. Vuonna 2001 sen väkiluku oli 79 550. Al-Riffa sijaitsee Bahrainin saaren keskiosia hallitsevan laakson pohjoisreunalla. Alueella sijaitsevat Bahrainin öljykentät. Kaupungin liepeillä sijaitsee Bahrain Petroleum Companyn (Bapco) suuri öljynjalostamo. Al-Riffan itä- ja länsiosast muodostivat aiemmin omat kaupunkinsa. Riffan linnoitus on valmistunut vuonna 1812. == Lähteet == Luokka:Bahrainin kaupungit
Roberto Clemente

Roberto Clemente (18. elokuuta 1934 Barrio San Antón – 31. joulukuuta 1972 San Juan) oli puertoricolainen baseballpelaaja, joka edusti koko ammattilaisuransa Major League Baseballin Pittsburgh Piratesia. Pelipaikaltaan 180 senttimetriä pitkä ja 79 kilogrammaa painava Clemente oli oikea koppari.http://www.baseball-reference.com/players/c/clemero01.shtml Clemente debytoi Piratesin paidassa MLB:ssä vuonna 1957. Hän voitti uransa aikana kaksi World Seriesiä, vuosina 1960 ja 1971. Jälkimmäisellä kerralla Clemente valittiin myös loppuottelusarjan arvokkaimmaksi pelaajaksi. Hänet valittiin myös kaksitoista kertaa MLB:n tähdistöjoukkueeseen ja kerran National Leaguen arvokkaimmaksi pelaajaksi. Clemente on myös ensimmäinen latinalaisamerikkalainen baseball-pelaaja, joka saavuttaa MLB:ssä 3 000 hittiä. Clemente oli mukana myös hyväntekeväisyystyössä. Joulukuussa 1972 hän oli matkalla Nicaraguaan viemään avustuspaketteja maassa sattuneen maanjäristyksen (Nicaraguan maanjäristys 1972) uhreille.http://www.mtv.fi/sport/muut- lajit/jenkkifutis/artikkeli/top-10-urheilumaailman-traagisimmat- kuolemantapaukset/3589454 Kovasti ylipainoinen lentokone putosi kuitenkin mereen ja Clemente menehtyi.http://baseballhall.org/hof/clemente-roberto Seuraavana vuonna hänet valittiin ensimmäisenä latinona MLB:n hall of fameen.http://www.biography.com/people/roberto-clemente-9250805 Hänen numeronsa 21 jäädytettiin Pittsburgh Piratesissa. Clementen veljenpoika Edgard Clemente on myös pelannut MLB:ssä. == Saavutukset == *World Series: 1960, 1971 *Major League Baseballin tähdistöjoukkue: 1960–1967, 1969–1972 *World Seriesin arvokkain pelaaja: 1971 *National Leaguen arvokkain pelaaja: 1966 *Gold Glove Award: 1961–1972 == Lähteet == == Aiheesta muualla == Luokka:Puertoricolaiset baseballpelaajat Luokka:Vuonna 1934 syntyneet Luokka:Vuonna 1972 kuolleet
Hans Henrik Hasselblatt

Hans Henrik Hasselblatt (25. joulukuuta 1771 – 23. heinäkuuta 1829 Oulu) oli suomalainen laamanni ja pormestari. Luettu 7.4.2016. Hasselblattin vanhemmat olivat Kuopion läänissä toiminut maanmittari Isak Reinhold Hasselblatt (k. 1794) ja Kristina Krook. Hän kävi Rantasalmen triviaalikoulua ja pääsi ylioppilaaksi Turussa 1798. Tätä ennen hän oli jo seurannut kihlakunnantuomaria notaarina yli kolmen vuoden ajan ja palvellut Savon jääkäriosastossa kersanttina 1789, vääpelinä 1789–1796 sekä vänrikkinä ja adjutanttina 1796–1797. Hasselblatt opiskeli oikeustiedettä Turun akatemiassa suorittaen tuomarintutkinnon 1798. Hän sai varatuomarin arvon 1801. Hasselblatt toimi Oulun pormestarina vuodesta 1812 ja hän sai laamannin arvonimen vuonna 1819. Hasselblatt oli naimisissa vuodesta 1809 Fredrika Margareta Ervastin (k. 1855) kanssa jonka isä oli Naantalin pormestari Fredrik Ervast (1738–1791). Heidän lapsiaan olivat Vaasan hovioikeuden asessori Robert Hasselblatt (1815–1866) ja kihlakunnantuomari Mauritz Hasselblatt (1813–1871). Robert Hasselblattin poika oli Vaasan pormestari Ivar Wilhelm Hasselblatt (1864–1948) ja Mauritz Hasselblattin poika oli hovioikeuden asessori, Oulun pormestari ja valtiopäivämies Robert Alarik Hasselblatt (1847–1905). == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:Vuonna 1771 syntyneet Luokka:Vuonna 1829 kuolleet
Petrus Tun

Petrus Tun (13. maaliskuuta 1936 Yap, Mikronesia – 23. maaliskuuta 1999 Honolulu, Havaiji) oli Mikronesialainen poliitikko. Hän toimi maansa ensimmäisenä varapresidenttinä 1979–1983. Varapresidenttiytensä jälkeen hän toimi Yapin silloisen kuvernöörin John Mangefelin neuvonantajana, kunnes hänet itsensä valittiin kuvernööriksi, jossa asemassa hän toimi 1987–1995. == Lähteet == Luokka:Mikronesian federaation varapresidentit Luokka:Vuonna 1936 syntyneet Luokka:Vuonna 1999 kuolleet
Martti Enäjärvi

Martti Jaakko Juhani Enäjärvi (s. 14. elokuuta 1942 Helsinki) on suomalainen juristi, joka toimi Patentti- ja rekisterihallituksen (PRH) pääjohtajana vuosina 1986–2010. Enäjärvi suoritti oikeustieteen tutkinnon vuonna 1969 ja auskultoi asianajajaksi 1972. Hän opetti Teknillisessä korkeakoulussa vuosina 1971–1975 ja toimi yritysjohdossa. PRH:n pääjohtajana Enäjärvi toimi vuodesta 1986 syksyyn 2010, jolloin hän jäi eläkkeelle.PRH:n ex-pääjohtajalle ja ylijohtajalle virkarikossyytteet. Hs.fi 25.10.2011. Hänet valitsi tehtävään SMP-taustainen Urpo Leppänen. Kotimaisen virkansa ohella Enäjärvi oli Euroopan unionin harmonisointiviraston (OHIM) johtokunnan puheenjohtaja vuodesta 2004. Virkamiesuran ohella hän on toiminut muun muassa Helsingin Suomalaisen Klubin puheenjohtajana (1996–2001) ja Paasikivi-Seurojen Liiton puheenjohtajana. Hänet kutsuttiin Suomalaisen Klubin kunniapuheenjohtajaksi vuonna 2007. Enäjärvi tuomittiin joulukuussa 2012 Helsingin hovioikeudessa virkavelvollisuuden rikkomisesta ja maksuvälinepetoksista 80 päiväsakkoon. Päätöksen mukaan hän oli rikkonut valtion luottokortin käyttöä koskevia määräyksiä ja syyllistynyt siten virkavelvollisuuden rikkomiseen. Enäjärvi nosti vuosina 2005–2010 työnantajansa luottokortilla noin 49 000 euroa, jotka maksoi myöhemmin takaisin.Enäjärvi ei saanut valituslupaa korkeimpaan oikeuteen. Hs.fi 27.3.2013. PRH:n entisen pääjohtajan petostuomio pysyi hovissa. Yle.fi 3.12.2012. Martti Enäjärven isä oli oikeuskansleri Jaakko Enäjärvi.Kuka kukin on 1978 (Projekt Runeberg). == Lähteet == Luokka:Valtionlaitosten johtajat Luokka:Vuonna 1942 syntyneet Luokka:Elävät henkilöt Luokka:Suomalaiset juristit
Thomas Dekker (näyttelijä)

Thomas Alexander Dekker (28. joulukuuta 1987 Las Vegas, Nevada) on yhdysvaltalainen näyttelijä. Hän on toiminut myös laulajana ja elokuvaohjaajana. ==Ura== Hän aloitti lapsinäyttelijänä 6-vuotiaana, jolloin hän näytteli Chancea televisiosaippuassa Tunteita ja tuoksuja. Hän myös vieraili lapsena useissa televisiosarjoissa kuten Nanny, Seinfeld ja Star Trek: Voyager. Hänen uransa tunnetuin televisiorooli on kuitenkin luultavasti televisiosarjassa Terminator: Sarah Connorin aikakirjat, jota tehtiin vuosina 2008-2009. Vuosina 2011-2012 hän näytteli televisiosarjassa Noitapiiri. Hänen ensimmäinen elokuvaroolinsa oli vuonna 1994 elokuvassa Star Trek – sukupolvet. Tämän jälkeen hän näytteli yhden lapsirooleista elokuvassa Kirottujen kaupunki. Vuonna 2010 hän näytteli elokuvissa Painajainen Elm Streetillä ja Kaboom. Hän on esiintynyt Daughtryn musiikkivideolla Waiting for Superman. Hän oli myös lapsena Fievelin äänenä elokuvissa Fievel ja Manhattanin aarre ja Fievel ja Manhattanin hirviö. Hän oli myös Pikkutassun äänenä viidessä Maa aikojen alussa elokuvassa. ==Yksityiselämä== Hänen äitinsä on walesilainen ja hänen amerikkalaisella isällään on englantilaiset ja hollantilaiset sukujuuret.Ethnicelebs: Thomas Dekker Hän on vegaani.Ecollywood: Celebs celebrate PETA's 30th anniversary == Lähteet == ==Aiheesta muualla== * *Thomas Dekker NNDB:ssä Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt Luokka:Yhdysvaltalaiset lapsinäyttelijät
Klassikot (Pojat-yhtyeen albumi)

Klassikot on ramopunk-yhtye Poikien kokoelma-albumi. Se julkaistiin vuonna 2013 levymerkillä EMI. Albumin kappaleet on koonnut Rocket Recordsin Juha Rantala. == Kappaleet == # # # # # # # # # # # # # # # == Lähteet == == Aiheesta muualla == * Discogs * iTunes Luokka:Vuoden 2013 kokoelma-albumit Luokka:Pojat-yhtyeen albumit
Judy-Joy Davies

Judith Joy ”Judy-Joy” Davies (5. kesäkuuta 1928 Melbourne – 27. maaliskuuta 2016) oli australialainen uimari ja olympiamitalisti. Davies voitti olympiapronssia 100 metrin selkäuinnissa Lontoossa 1948 ajalla 1.16,7. Hän kilpaili myös Helsingin kesäolympialaisissa 1952 400 metrin vapaauinnissa.Olympics at Sports-Reference.com Davies nimettiin vuonna 2011 Australian urheilun hall of fameen.http://www.sahof.org.au/hall-of- fame/member-profile/?memberID=548&memberType;=athlete Hän kuoli 87-vuotiaana 27. maaliskuuta 2016.http://www.swimming.org.au/NewsCentral/Swimming- Australia-mourns-the-passing-of-Judy-Joy.aspx == Lähteet == * Judy-Joy Davies Bio, Stats and Results Olympics at Sports-Reference.com === Viitteet === Luokka:Australialaiset uimarit Luokka:Australialaiset olympiamitalistit Luokka:Vuonna 1928 syntyneet Luokka:Vuonna 2016 kuolleet
Erkki Rautanen

Erkki Rautanen (14. helmikuuta 1933 Helsinki – 3. maaliskuuta 2016 Helsinki) oli suomalainen kartanlukija ja autokauppias. Rautanen toimi mm. Hannu Mikkolan, Timo Mäkisen ja Markku Alénin kartanlukijana ja osallistui mm. Jyväskylän Suurajoihin kymmenen kertaa. Rautanen toimi vielä 80-vuotiaana Heinolan Jari-Pekka Historic Trophyssa toimitsijana ja nolla-auton kartanlukijana. Rautasen siviilityö oli autokauppias jota hän harjoitti seitsemällä eri vuosikymmenellä ja hän toimi myös autoalan liikkeiden yhdistyksen hallituksessa. Rautanen oli tunnettu persoona myös pokeripiireissä. Pokeria hän pelasi yli 70 vuotta. == Lähteet == == Aiheesta muualla == *Teerenpeli 23 - Rautanen, Erola ja Pyysing - Osa 1/4 *Teerenpeli 23 - Rautanen, Erola ja Pyysing - Osa 2/4 *Teerenpeli 23 - Rautanen, Erola ja Pyysing - Osa 3/4 *Teerenpeli 23 - Rautanen, Erola ja Pyysing - Osa 4/4 Luokka:Suomalaiset kartanlukijat Luokka:Suomalaiset pokerinpelaajat Luokka:Vuonna 1933 syntyneet Luokka:Vuonna 2016 kuolleet
Hangon Sanomat

Hangon Sanomat -nimisiä lehtiä on ollut kolme: * Hangon Sanomat, Hangossa vuosina 1913–1914 ilmestynyt sanomalehti * Hangon Sanomat, Hangossa vuosina 1929–1940 ilmestynyt sanomalehti * Hangon Sanomat, vuosina 1971–1972 ilmestynyt Hangon teollisuusyhdistyksen tiedotuslehti
Hangon Sanomat (1913–1914)

Hangon Sanomat oli Hangossa vuosina 1913–1914 ilmestynyt sanomalehti. Lehti perustettiin Hangon suomenkielisten yhdyssiteeksi ja oikeuksien puolustajaksi. Se levisi lähinnä Hangon ja Lohjan seudulle. Ensimmäisen maailmansodan takia Hangon Sanomat osoittautui kannattamattomaksi, ja sen tilalle perustettiin laajempaa aluetta palvellut Länsi-Uusimaa. Kahdesti viikossa ilmestyneen lehden vastaavana toimittajana ja taloudenhoitajana työskenteli Armas Kärkkäinen. ==Lähteet== ==Aiheesta muualla== * Hangon Sanomat digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Hangon kulttuuri Luokka:Hangon historia
Mossack Fonseca

Mossack Fonseca (Mossack Fonseca & Co.) oli vuonna 1986 perustettu ja huhtikuussa 2018 toimintansa lopettanut panamalainen yrityspalveluita tarjoava lakitoimisto. Yhtiö oli yksi maailman suurimmista veroparatiisipalveluiden tarjoajista. Sillä oli yli 40 toimistoa maailmanlaajuisesti, ja sillä oli yli 600 työntekijää. Sen päämarkkina-alue oli Kiina. ==Perustajat== Yhtiö syntyi Jürgen Mossackin ja Ramón Fonsecan yhdistäessä yhtiönsä vuonna 1986. Jürgen Mossack on saksalaissyntyinen Panamassa kasvanut juristi, joka perusti oman yhtiönsä vuonna 1977. Ramón Fonseca on panamalainen juristi, poliitikko ja kirjailija. == Tietovuoto == Mossack Fonseca nousi maailmanlaajuisen mediahuomion keskipisteeseen huhtikuussa 2016, kun uutismediat alkoivat julkaista yhtiön mittavia asiakastietoja vuosilta 1977−2015 eli ns. Panaman papereita. Asiakirjat oli vuodettu saksalaissanomalehti Süddeutsche Zeitungille reilua vuotta aiemmin. Mossack Fonsecan (MF) mukaan tietovuodon aiheutti ulkopuolinen hakkerointi, josta se on tehnyt kantelun Panaman valtionsyyttäjälle. MF:n mukaan hakkerointi on ainoa rikos, joka asiassa on tapahtunut. Ramon Fonseca kommentoi, ettei yhtiö ole koskaan syyllistynyt laittomuuksiin eikä auttanut ketään veronkierrossa. Hänen mukaansa mitään asiakirjoja ei ole tuhottu. Vuodon seurauksena El Salvadorin poliisi teki ratsian yrityksen paikalliseen toimistoon. Toukokuussa 2016 MF ilmoitti haastavansa tutkivien toimittajien järjestö ICIJ:n oikeuteen, koska yhtiö haluaa "suojella itseään teoilta, jotka täyttävät rikoksen tunnusmerkistön ja jotka tulee siksi viedä toimivaltaisten oikeusviranomaisten käsiteltäväksi". == Lähteet == Luokka:Asianajotoimistot Luokka:Panama
Hangon Sanomat (1929–1940)

Hangon Sanomat oli Hangossa vuosina 1929–1940 ilmestynyt sanomalehti. Lehden perustamisen syynä oli Hangossa ilmestyneen Länsi-Uusimaan muutto Lohjalle. Kerran ja välillä kahdesti viikossa ilmestynyt Hangon Sanomat painettiin vuodesta 1930 lähtien Turussa, jolloin sen kotimaan- ja ulkomaanuutiset olivat samoja kuin Turun Sanomissa. Puolueisiin sitoutumaton oikeistolehti lakkasi, kun Hankoniemi vuokrattiin Neuvostoliitolle. Sen päätoimittajina työskentelivät Väinö Kokko (1929–1931) ja Armas Sandelin (1931–1940). ==Lähteet== ==Aiheesta muualla== * Hangon Sanomat digitoituna Kansalliskirjastossa Luokka:Ilmestymästä lakanneet suomalaiset sanomalehdet Luokka:Hangon kulttuuri Luokka:Hangon historia
Heinolan Lehti

Heinolan Lehti oli Heinolassa vuosina 1912–1918 ilmestynyt sanomalehti. Kirjapainonomistaja Kustaa Helanderin perustama Heinolan Lehti oli sitoutumaton pikkulehti, joka ilmoitti toimivansa paikkakuntansa ja sitä ympäröivän maaseudun hyväksi. Vuonna 1916 lehden taustalle perustettiin osakeyhtiö, ja se ilmoittautui nuorsuomalaiseksi. Sisällissodan jälkeen Heinolan Lehti yhdistettiin Heinolan Sanomiin. Kahdesti viikossa ilmestyneen lehden vastaavina toimittajina ja päätoimittajina työskentelivät Kustaa Helander (1912–1917) ja Lauri Apala (1917–1918). ==Lähteet== ==Aiheesta muualla== * Heinolan Lehti digitoituna kansalliskirjastossa Luokka:Heinolan media Luokka:Ilmestymästä lakanneet suomalaiset sanomalehdet
Grease Helmet (albumi)

Grease Helmet on samannimisen helsinkiläisen hard rock -yhtyeen esikoisalbumi. Albumi julkaistiin 19. syyskuuta 2012 levymerkillä AXR Music. Albumi äänitettiin 5k Studiosilla Helsingissä vuosina 2010–2011, ja sen miksauksesta vastasi Mikko Karmila Finnvoxilla vuonna 2012. Albumin masteroi Svante Forsbäck. Yhtyeen kitaristi Andy McCoy on maininnut albumin yhdeksi uransa parhaaksi työksi. Albumi nousi Suomen virallisen listan sijalle 22. == Vastaanotto == Albumi sai suopean vastaanoton. Soundin Antti Luukkanen antoi albumille kolme tähteä viidestä, arvioiden Grease Helmetin kaltaisia rokkareiden ”ajantappohankkeita” olleen olemassa aiemminkin, mutta Andy McCoyn tuovan yhtyeelle kuriositeettiarvoa. McCoy saa myös suitsutusta suorituksestaan, toisin kuin Amorphis -jäsenistö. Infernon Sanna Mustosen mukaan McCoyn vaikutus on musiikissa eniten lävitse tunkeutuvaa sekä itse albumin olevan hyvä ja perinteinen rockalbumi. == Kappaleet == Kaikki kappaleet kirjoittanut Grease Helmet. # # # # # # # # # # === Japanin painos === # * Speed King # The Rocker == Kokoonpano == * Jere Garcia – laulu, huuliharppu * Andy McCoy – kitara, taustalaulu * Ben Varon – kitara, taustalaulu * Niclas Etelävuori – basso, taustalaulu * Jan Rechberger – rummut, lyömäsoittimet, taustalaulu === Vierailevat muusikot === * Suad Khalifa – taustalaulu * Pate Kivinen – kosketinsoitin * Juha Viljakainen – pasuuna * Janne Toivonen – trumpetti * Santeri Kallio – piano (kappale 5) === Tuotanto === * Mikko Karmila – miksaaja * Svante Forsbäck – masteroija * Minerva Pappi – masteroija (rumpuraita) == Arvostelut == * Imperiumi.net: Imperiumi.net – Arvostelu * Inferno: Grease Helmet – Grease Helmet * Soundi: == Lähteet == == Aiheesta muualla == * iTunes * Discogs Luokka:Vuoden 2012 esikoisalbumit Luokka:Suomalaiset hard rock -albumit
UE Engordany

Unió Esportiva Engordany on jalkapalloseura Escaldes-Engordanyn kunnasta Kaakkois-Andorrasta. Engordany pelaa Andorran korkeimmalla sarjatasolla Primera Divisióssa. ==Lähteet== Luokka:Andorralaiset jalkapalloseurat
No Heavy Petting

No Heavy Petting on brittiläisen hard rock-yhtye UFOn viides studioalbumi, joka julkaistiin vuonna 1976. Albumi julkaistiin uudelleen vuonna 2007 bonuskappaleiden kera. Albumi on yhtyeen ainoa, jolla soittaa kosketinsoittaja Danny Peyronel. No Heavy Petting ei menestynyt listoilla edeltäjänsä, Force Itin tavoin; esimerkiksi Billboard 200 -albumilistalla se ylsi sijalle 167 (Force It ylsi Billboard 200 -albumilistalla sijalle 76), eikä se noussut lainkaan listoille Isossa-Britanniassa. Sen sijaan Ruotsissa albumi nousi listan sijalle 38. Huolimatta selvästi Force Ittiä heikommasta menestyksestä Billboard 200 -albumilistalla, se sai julkaisuaikanaan erittäin hyvän vastaanoton, ja osa yhtyeen faneista piti albumia edeltäjäänsä parempana. == Sisältö == A-puoli # # # # # B-puoli # * # # # Vuoden 2007 uudelleenjulkaisun bonuskappaleet # * # # # # == Kokoonpano == * Phil Mogg - laulu * Michael Schenker - kitara * Danny Peyronel - kosketinsoittimet, laulu * Pete Way - bassokitara * Andy Parker - rummut == Arvostelut == * Allmusic: Allmusic review == Lähteet == Luokka:Vuoden 1976 albumit Luokka:UFOn albumit
Trocadero

Trocadero tai Trocadéro voi tarkoittaa ainakin seuraavia: *Isla del Trocadero, saari Cádizin edustalla Espanjassa **Trocaderon linnake, Isla del Trocaderolla aikanaan sijoinnut linnake **Trocaderon taistelu, linnakkeen hallinnasta käyty taistelu Ranskan Espanjan-sotaretkellä vuonna 1823 *Trocadéro, epävirallinen nimitys Chaillot’n kukkulaa ympäröivälle alueelle Pariisissa **Place du Trocadéro, aukio Pariisissa **Palais du Trocadéro, entinen näyttely- ja museorakennus Pariisissa **Jardins du Trocadéro, puisto Pariisissa **Trocadéron metroasema, metroasema Pariisissa *Trocadero, ruotsalainen virvoitusjuoma *Trocadero (Reckless), vuonna 1935 valmistunut yhdysvaltalainen elokuva
Ihalainen (Lappeenranta)

Ihalainen on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin kahden kilometrin päässä keskustasta. Ihalainen on suurimmaksi osaksi teollisuusaluetta. Siellä toimivat Nordkalkin Ihalaisen kalkkikaivos ja useita siihen liittyviä teollisuuslaitoksia sekä yhdyskuntajätettä vastaanottava Lappeenrannan (Toikansuon) jäteasema. Ihalaisen kalkkikiviesiintymä on noin kaksi miljardia vuotta vanha. Kaivostoiminta alueella alkoi varmuudella 1790-luvulla, jolloin Venäjän insinöörihallinto otti esiintymän omistukseensa, ja perimätiedon mukaan mahdollisesti jo 1550-luvulla. Kaivos siirtyi Lappeenrannan kaupungin omistukseen vuonna 1848.Tulonen et al. 2015, 11–13. Nordkalkin edeltäjä Paraisten Kalkkivuori aloitti toimintansa Lappeenrannassa vuonna 1910.Tulonen et al. 2015, 13–15. Ihalaisen kaupunginosaan kuuluu myös 1930-luvulta alkaen rakennettu niin sanottu Partekin asuinalue kaivoksen länsipuolella. Paraisten Kalkkivuoren arkkitehdin Albert Richardtsonin suunnittelema alue on maakunnallisesti merkittävä rakennettu kulttuuriympäristö. Huomattavin rakennus on klassismia ja funktionalismia yhdistelevä teknillisen johtajan asuinrakennus vuodelta 1938.Tulonen et al. 2015, 7 ja 32. Kaupunginosan lounaisnurkassa on pienempi Tapiolan asuinalue. Kaupunginosassa on noin 100 asukasta. Kaupunginosa on Ihalaisen vanhan maarekisterikylän mailla. Ihalaisen kylässä tiedetään olleen viisi taloa jo 1500-luvun puolivälissä, ja kylän isojako tehtiin vuonna 1834. Yksi talonpaikoista, Ihalainen 5, on tutkimuksissa sijoitettu Partekin asuinalueelle, mutta muut ovat jääneet teollisuuslaitosten ja rautatien alle.Tulonen et al. 2015, 32. Rekisterikylään kuuluivat myös muun muassa nykyisen kaupunginosan länsipuoliset kaupunginosat Mattila, Mäntylä ja Kuusela, joiden kehittyminen liittyy läheisesti kaivoksen toimintaan. Niistä ja Ihalaisesta tuli osa Lappeenrantaa välirauhan aikana vuoden 1941 alussa, mitä ennen ne kuuluivat Lappeeseen. Vuoden 1932 esikaupunkiliitoksessa ne olivat jääneet vielä kaupungin rajojen ulkopuolelle, mutta kaivoksen toiminnan laajenemisen vuoksi uusi liitos nähtiin pian tarpeelliseksi.Antikainen et al. 1988, 138–139. Karjalan rata kulkee kaupunginosan länsiosan poikki ja erottaa Partekin asuinalueen kaivoksesta. Mustolan satamarata koukkaa Ihalaisen eteläpuolitse kohti itää ja Saimaan kanavan varrella olevaa Mustolan satamaa. Kaupunginosaa rajaavat valtatie 6 pohjoisessa, Palosuonkatu ja Kourulanmäen pellot idässä, Hanhikempin pellot etelässä ja seututie 387 eli Vaalimaantie ja Mäntylän sairaala lännessä. Ihalaisen naapurikaupunginosia ovat Reijola, Myllymäki, Kuusela, Mäntylä ja Mattila. == Lähteet == * * === Viitteet === == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Guyuan

Guyuan () on prefektuuritason kaupunki Kiinan Ningxian hui-kansan autonomisen alueen eteläosassa. Kaupungin pinta-ala on 10 540 neliökilometriä ja väkiluku noin 1,23 miljoonaa (vuonna 2010). Kaupungin keskusta sijaitsee linnuntietä noin 275 kilometriä autonomisen alueen pääkaupunki Yinchuanista etelään. Kaupunki rajoittuu pohjoisessa Zhongwein ja Wuzhongin, idässä Qingyangin, etelässä Pingliangin, sekä lännessä Baiyinin prefektuuritason kaupunkeihin. Xumishanin luolat sijaitsevat Guyuanissa. == Hallinnollinen jako == Piirikuntatasolla kaupunki jaetaan yhteen kaupunkipiiriin ja neljään piirikuntaan. # Nimi Kiinan kirjoitusmerkit Pinyin Väkiluku (2010) Pinta-ala (km²) Tiheys (/km²) 1 Yuanzhou (kaupunkipiiri) 原州区 Yuánzhōu Qū 411 854 1 965 99 2 Xiji 西吉县 Xījí Xiàn 354 321 3 985 115 3 Longde 隆德县 Lóngdé Xiàn 160 754 1 269 150 4 Jingyuan 泾源县 Jīngyuán Xiàn 101 026 961 125 5 Pengyang 彭阳县 Péngyáng Xiàn 200 201 3 241 77 == Galleria == Kuva:固原须弥山石窟中的一座菩萨像.JPG|Buddhan patsas Xumishanin luolissa. Kuva:固原须弥山石窟第5窟大佛楼.JPG|Buddhan patsas Xumishanin luolissa. Kuva:须弥山石窟.JPG|Xumishanin luolat. == Lähteet == == Aiheesta muualla == * Travelchinaguide.com: Guyuan Travel Guide Luokka:Ningxian kaupungit Luokka:Ningxian prefektuurit
Seal the Deal & Let’s Boogie

__NOTOC__ Seal the Deal & Let’s Boogie on tanskalaisen heavy metal -yhtye Volbeatin albumi, joka julkaistiin 3. kesäkuuta 2016. Albumilta julkaistiin ensimmäinen single "The Devil’s Bleeding Crown" lyriikkavideon muodossa 7. huhtikuuta 2016. Kappaletta on kuitenkin soitettu aikaisemmin konserteissa. 29. huhtikuuta 2016 yhtye julkaisi kaksi versiota albumin toisesta singlestä. Pohjois-Amerikan versiossa kappale on nimeltään "The Bliss" ja toisessa versiossa kappaleen nimi on "For Evigt". "For Evigt" - kappaleessa on mukana vierailevana laulajana Johan Olsen, ja kappale on osittain tanskankielinen. Albumi ylsi Yhdysvalloissa Billboard 200 -listan neljännelle sijalle.Billboard: Volbeat – Chart history Suomessa se debytoi virallisen albumilistan ensimmäisellä sijalla, jolla se vietti kaksi ensimmäistä listaviikkoaan. == Kappaleet == == Kokoonpano == * Michael Poulsen – laulu, kitara * Rob Caggiano – kitara, basso * Jon Larsen – rummut, lyömäsoittimet == Arvostelut == * Allmusic: Allmusic review * Gaffa: Gaffa * Imperiumi.net: Imperiumi.net * Kaaoszine: 8+/10 * Metalliluola: 8+/10 * Soundi: == Lähteet == == Aiheesta muualla == * * Luokka:Volbeatin albumit Luokka:Vuoden 2016 albumit